google/wiki40b huggingface dataset:
Citau

Istorija

Viduramžiais Citau priklausė Lužicos šešių miestų sąjungai ir buvo vienas labiausiai klestinčių regiono miestų. Po Septynerių metų karo miestas nuskurdo. Vėliau pradėta lignito gavyba, suklestėjo tekstilės pramonė.
Joshua Kimmich

Karjera

Futbolininko karjerą pradėjo VfB Bösingen jaunimo klube, vėliau žaidė VfB Stuttgart jaunių komandoje. 2013–2015 m. atstovsvo RB Leipzig klubui. 2013 m. lapričio 30 d. pelnė pirmąjį įvartį, rungtynėse prieš 1. FC Saarbrücken.

Bayern München

Nuo 2015 m. sausio 2 d. pasirašė penkerių metų sutartį su FC Bayern München. Tų pačių metų rugpjūčio 9 d., debiutavo Vokietijos futbolo taurės rungtynėse prieš FC Nöttingen. Bundeslygoje debiutavo rugsėjo 12 d., prieš FC Augsburg. Po keturių dienų žaidė UEFA Čempionų lygos išvykos rungtynėse prieš Olympiakós SFP.

Tarptautinė karjera

2016 m. birželio 21 d., debiutavo Vokietijos vyrų futbolo rinktinėje Euro 2016 m. čempionato paskutinėse C grupės rungtynėse, prieš Šiaurės Airiją.
Romualdas Deltuvas

Biografija

1944 m. kartu su tėvais persikėlė gyventi į Kazlų Rūdą. 1949–1960 m. mokėsi Kazlų Rūdos vidurinėje mokykloje. 1960–1965 m. studijavo Lietuvos žemės ūkio akademijos (LŽŪA) Miškų ūkio fakultete.
1965–1967 m. Kazlų Rūdos miško ūkio technikas, girininko padėjėjas. 1967–1971 m. LŽŪA Miškininkystės katedros aspirantas. 1971–1980 m. LŽŪA mokslo darbuotojas. 1976–1977 m. tobulinosi Drezdeno universitete. 1980–1983 m. Lietuvos miškotvarkos įmonės „Miško projektas“ technologinio projektavimo skyriaus viršininkas. 1981–1982 m. tobulinosi Helsinkio universitete. Nuo 1984 m. LŽŪA (nuo 1996 m. LŽŪU) dėstytojas, nuo 1989 m. profesorius. 1987 m. žemės ūkio mokslų daktaras.  1989 m. LŽŪA Miškotvarkos katedros vedėjas, 1989–1992 m. ir 1994–2004 m. mokslo reikalų prorektorius. 1993 m. tobulinosi Konektikuto universitete (JAV). 1991–1993 m. ir 1997–2001 m. Lietuvos mokslo tarybos narys. 2004–2011 m. tryliktasis LŽŪU rektorius.

Mokslinė veikla

Sukūrė modelį miško pagrindų naudojimo dydžiui nustatyti ir prognozuoti, su kitais – Lietuvos miškų technologijos tvarkymo, miško ūkio priemonių kokybės ir urėdijų veiklos vertinimo metodikų.
Sauja dinamito

Turinys

Filmo veiksmas vyksta Meksikos revoliucijos fone. Chuanas Miranda, kartu su savo šeima plėšiantis diližansus, vieno apiplėšimo metu sutinka airį revoliucionierių Melorį, pabėgusį iš savo šalies nuo anglų persekiojimo. Nuolatos linksmas Miranda, sužavėtas Melorio sugebėjimais naudotis dinamitu, nutaria apgaule šį įvilioti į banko apiplėšimą, tačiau šis jį pergudrauja: Miranda pats padeda šiam išlaisvinti politinius kalinius ir tampa revoliucijos didvyriu. Netrukus nerūpestingas gyvenimas baigiasi ir jie įsivelia į tikrą kovos dėl Meksikos nepriklausomybės įkarštį.

Seka

Filmas „Sauja dinamito“ yra režisieriaus Sergio Leone epinės trilogijos, kurią taip pat sudaro „Kartą Laukiniuose Vakaruose“ (1968 m.) ir „Kartą Amerikoje“ (1984 m.), dalis.
Dogana

Pavadinimo kilmė

Dogana įsikūrusi pasienyje su Italija ir čia anksčiau buvo muitinė (it. dogana), todėl vietovė taip ir pavadinta.
Bronius Laurinavičius

Biografija

1937 m. baigė Vilniaus gimnaziją.
Įstojo Vilniaus kunigų seminariją, ją baigė ir 1944 m. birželio 4 d. buvo įšventintas į kunigus.
1944–1956 m. buvo vikaru Švenčionyse.
1945–1948 m. kunigavo Ceikiniuose. Ten dirbdamas sunkiomis pokario sąlygomis atnaujinimo ir praplėtė Ceikinių bažnyčią.
1948 m. buvo perkeltas į Kalesninkus, kur dirbo iki 1956 m. Jo rūpesčiu bažnyčioje buvo sudėtos naujos grindys, įtaisyti nauji suolai, visa bažnyčia išdažyta ir išdekoruota paveikslais. Įtaisyti nauji kryžiaus keliai, pastatyti visi 3 altoriai, įvestos lietuviškos pamaldos.
1956 m. buvo perkeltas į Švenčionėlius. Ėmėsi pabaigti statyti pradėtą Šv. Edvardo bažnyčią. Bažnyčia buvo užbaigta 1959 m. ir pašventinta.
1968 m. sovietinės valdžios įsakymu iškeliamas į Adutiškį.
Adutiškio Švč. Mergelės Marijos Škaplierinės bažnyčioje sudėjo naujas grindis – parketą. Bažnyčią perdažė ir išpuošė dekoratyviniais paveikslais. Prie didžiojo altoriaus iš abiejų pusių padarė vitražus. Taip pat įtaisė naujus kryžiaus kelius, naujas vėliavas, šventoriuje – dekoratyvines vazas. Suorganizavo vaikų chorą. Bažnyčioje buvo įrengtas apšildymas.
1981 m. lapkričio 24 d. SSRS korumpuotų represinių jėgos struktūrų nužudytas Vilniuje, tai pridengiant tragišku nelaimingu eismo įvykiu Vilniuje, Kalvarijų ir Žalgirio g. sankryžoje.
1988 m. lapkričio 25 d. B. Laurinavičiaus palaikai buvo perkelti iš Adutiškio į Švenčionėlius, kaip jis pageidavo testamente.

Atminimo įamžinimas

Lietuvos Respublikos Prezidento 1998 m. rugpjūčio 21 d. dekretu kun. Bronius Laurinavičius po mirties apdovanotas Vyčio Kryžiaus 2-ojo laipsnio ordinu (dabar – Vyčio Kryžiaus ordino Komandoro didysis kryžius).
2000 m. jis įtrauktas į XX a. tikėjimo kankinių sąrašą.
2010 m. gruodžio 4 d. Vilniuje ties Kalvarijų ir Žalgirio gatvių kampu atidengtas ir pašventintas paminklas (skulptorius – prof. Antanas Kmieliauskas); įrengtas Broniaus Laurinavičiaus skveras.
Pavelas Duchovskis

Pavelas Duchovskis (g. 1951 m. birželio 28 d. Tarnėnai, Vilniaus raj.) – Lietuvos agronomas, habilituotas biomedicinos mokslų daktaras.

Biografija

1977 m. baigė Lietuvos žemės ūkio akademiją. 1996 m. habilituotas biomedicinos mokslų daktaras.
1977–1988 m. dirbo Lietuvos žemdirbystės institute, nuo 1988 m. Lietuvos sodininkystės ir daržininkystės instituto Augalų fiziologijos laboratorijos vedėjas, vyr. mokslo darbuotojas. Lietuvos žemės ūkio universiteto Agronomijos mokslo krypties tarybos pirmininkas. Nuo 2000 m. profesorius.

Mokslinė veikla

Sukūrė naują daugiamečių augalų žydėjimo iniciacijos teoriją. Augalų stebėsenos tyrimų pradininkas Lietuvoje. Paskelbė daugiau, kaip 100 mokslinių darbų.
Huko dėsnis

Huko dėsnis – XVII a. fiziko Roberto Huko (angl. Robert Hooke) suformuluotas dėsnis apie kūno deformacijos ir ją sukeliančios jėgos santykį.
R. Hukas dėsnį eksperimentais nustatė 1660 m., tačiau jį paskelbė tik 1676 m.

Taikymo ribos

Huko dėsnis galioja tik tampriosioms deformacijoms, įtempiui neviršijant proporcingumo ribos.
Kaulų suodžiai

Kaulų suodžiai – ypač tamsus juodas pigmentas, gaunamas deginant kaulus. Naudojamas dailėje. Sudarytas iš anglies dalelių ir kalcio fosfato. Pačios geriausios kokybės kaulų suodžiai būdavo daromi iš dramblio kaulo (ilčių), tačiau dėl dramblių apsaugos šiuo metu negaminami. Kaulų suodžiai naudojami itin geram (kiniškam) tušui bei juodai akvarelei gaminti.
Hermann Weyl

Biografija

Veilas gimė Elmshorne, mažame miestelyje netoli Hamburgo, Vokietijoje bei lankė katalikiškąją Hamburgo gimnaziją Altonoje.
Nuo 1904 m. iki 1908 m. studijavo matematiką ir fiziką abiejuose, tiek Miuncheno, tiek Getingeno universitetuose, beje, pastarajame įgijo matematikos daktaro laipsnį. Po kelerių metų dėstytojavimo Getingeno universitete, jis išvyko į Ciurichą, kur užėmė matematikos pirmininko postą ETH Zurich universitete. Ten jis buvo Alberto Einšteino, kuris dirbo prie bendrosios reliatyvumo teorijos, kolega. Einšteinas turėjo didelę įtaką Veilui, dėl to vėliau jis stipriai susižavėjo matematine fizika. Veilas paliko Ciurichą 1930 m. ir išvažiavo atgal į Getingeną tapti D. Hilberto įpėdiniu, tačiau vėl turėjo persikelti 1933 m. naciams atėjus į valdžią, pagrinde dėl to, kad jo žmona buvo žydė. Šie įvykiai privertė jį persikelti į naująjį Pažangiųjų studijų institutą Prinstone, Naujajame Džersyje. Jis ten liko iki atsistatydinimo 1951 m. Kartu su savo žmona, gyveno Ciuriche ir mirė 1955 m.
Rolandas Bružas

Biografija

Baigė Tryškių vidurinę mokyklą, Vilniaus pedagoginiame institute studijavo matematiką, 2006 m. Šiaulių universitete baigė socialinį darbą, magistrantūroje – švietimo vadybą.
Dirbo Varnių žemės ūkio mokykloje, Telšių apskrities pašte, Telšių apskrities administracijoje. 1990–1995 m. Varnių miesto meras. Nuo 2008 m. Telšių rajono savivaldybės administracijos Varnių seniūnijos seniūnas. Nuo 2010 m. Lietuvos savivaldybių seniūnų asociacijos viceprezidentas. 
Lietuvos socialdemokratų partijos Telšių rajono skyriaus narys. 2011 m. (atsisakė mandato) Telšių rajono savivaldybės tarybos narys. 
Žmona Liuda, vaikai Simonas, Silvija.
Tarptautinis Teisingumo Teismas

Tarptautinis Teisingumo Teismas (TTT) – viena iš šešių pagrindinių Jungtinių Tautų organizacijos institucijų. Būstinė – Haga (Nyderlandai). Pamatiniai dokumentai – JT Chartija (XIV skyrius, 92-97 straipsniai) ir Tarptautinio Teisingumo Teismo Statutas. Teismo proceso šalys – tik valstybės, tarptautinės organizacijos ir kiti tarptautinės teisės subjektai.
Visos JT narės ipso facto yra Tarptautinio Teisingumo Teismo Statuto šalys. Valstybė, kuri nėra JT narė, gali būti TTT Statuto šalis pagal sąlygas, kurias kiekvienu atskiru atveju nustato Jungtinių Tautų Generalinė Asamblėja, remdamasi Saugumo Tarybos rekomendacija.
Kiekviena JT narė įsipareigoja vykdyti teismo sprendimą kiekvienoje byloje, kurios šalis ji yra. Jeigu kuri nors bylos šalis nevykdo Teismo sprendimu jai nustatyto įsipareigojimo, kita šalis gali kreiptis į Saugumo Tarybą, kuri prireikus gali pateikti rekomendacijas arba imtis sprendimui vykdyti reikalingų priemonių.
Generalinė Asamblėja ar Saugumo Taryba gali prašyti Tarptautinį Teismą pateikti konsultacinę išvadą bet kokiu teisės klausimu. Kitos JT institucijos ir specializuotosios agentūros, kurioms Generalinė Asamblėja gali bet kuriuo metu duoti leidimą, taip pat gali prašyti Teismą pateikti konsultacinę išvadą jų veikloje iškylančiais teisės klausimais.
Salotės

Istorija

ATR laikais įėjo į Gardino ekonomijos valdas, į Sabalėnų valsčių. Pagal Lenkijos 1924 m. paskelbtus duomenis, kaimas priklausė Balstogės vaivadijos Gardino apskrities Pariečės valsčiui.
2009 m. Salotėse pastatytas kelių metrų aukščio paminklinis pakelės kryžius. Už pagrindą paimtas augusio ąžuolo kamienas, o prie jo pritvirtintas kalvio nukaltas Šv. Benedikto kryžius. Šį sakralinį objektą vienu metu pašventino katalikų, stačiatikių ir unitų dvasininkai.
Mindaugas Kazakevičius

Biografija

Mindaugas Kazakevičius gimė 1973 vasario 8 d. Panevėžyje. 1976 metais jo tėvai atsikraustė į Klaipėdą kur Mindaugas iki šiol gyvena.
Mindaugas Kazakevičius nuo pat vaikystes domėjosi menine veikla, iš pradžių tai buvo P. Gužo piešimo grupė kur jis prasimokė 5 metus. Toliau – Klaipėdos Dailės mokykla, po to Klaipėdos S. Šimkaus aukštesnioji muzikos mokykla. Mindaugo mama, muzikologė, skatino jo domėjimąsi muzikos mokslais. S. Šimkaus mokykloje Mindaugo specialybė buvo mušamieji instrumentai, taigi dabar galime spėti, dėl ko Exem muzika pasižymi preciziškomis perkusijos partijomis.
1989 metais jis su savo draugais įkūrė vieną iš pirmųjų Depeche Mode fanklubų Rytu Europoje. Įtakotas Depeche Mode Kryžius pradėjo domėtis ir kurti elektroninę muziką. Taip pat ten jis gavo savo pravardę. Pagal legendą, dėl to, kad ant kaklo nešiojo didelį metalinį kryžių.
Pirmasis bandymas kurti muzikos grupę, tai dar vidurinių klasių laikų ansamblis su pianinu, taburetėmis vietoj mušamųjų, ir panašiais bandymas patenkinti kūrybos alkį. Taip pat buvo bandoma įrašinėti ir namuose, pasitelkus juostinius magnetofonus ir paprasčiausius instrumentus.
Kryžius yra pagrindinis Exem kompozitorius ir prodiuseris, 2 kartus Exem istorijoje jis ruošė savo solinius projektus. Pirmąjį – 1992 metais. Įtakotas Alan Wilder, Martin L. Gore, J. M. Jarre, jis bandė sukurti šiuolaikiškesnį new-age variantą, o 1996-97 įrašinėjo drum&bass stiliaus albumą. Klausytojų ausų šie projektai taip ir nepasiekė. Albume „Studio“ esanti kompozicija „Feel Good“ buvo paimta pastarojo projekto.
Rimantas Perveneckas

Rimantas Perveneckas (g. 1960 m. gruodžio 3 d. Švenčionyse) – vadybininkas, „Aprangos“ grupės generalinis direktorius.

Biografija

1979–1983 m. Vilniaus universiteto Prekybos fakultete įgijo prekybos ekonomikos specialybę.
1986–1988 m. Lietuvos drabužių didmeninės prekybos kontoros direktoriaus pavaduotojas, 1988–1993 m. - direktorius, nuo 1993 m. - akcinės prekybos bendrovės "Apranga" generalinis direktorius, valdybos pirmininkas. APB „Apranga“ valdybos narys nuo 1993 m. vasario 23 d.
Žmona Vilija (g. 1962 m.), BĮ "Aprangos salonas" direktoriaus pavaduotoja. Dukra Rūta (g. 1986 m.). Sūnus Rokas (g. 1999 m.).
Su meile iš Rusijos

Siužetas

Knyga pasakoja, kaip slaptoji SSRS tarnyba „Smeršas" sukuria planą kaip nugalabyti anglų šnipą Džeimsą Bondą, kuris rusams jau pridarė daugybę problemų. Jie sumano garsiajam agentui pakišti žavią moterį, kurioms 007 niekada neatsispiria, tačiau kaip ir visose kituose romanuose Džeimsas Bondas pergudrauja savo priešininkus.
1963 m. romanas buvo ekranizuotas. Filme slaptojo agento 007 vaidmenį atliko škotų aktorius Šonas Koneris.
Algojimas

Algojimas – labdaros ir paramos fondas. Fondo veikla – visokeriopa pagalba šeimoms, auginančioms neįgalius vaikus ir iš to kylančių problemų sprendimas.

Misija

Misija – keisti visuomenės požiūrį į negalią, vaiko ir šeimos integracija į visuomenę, socialinių paslaugų tobulinimas bei prieinamumas. Visokeriopa pagalba šeimoms, auginančioms vaikus su negalia.
Pakarčiūnai

Istorija

Kaimo šiaurinėje ir rytinėje dalyje buvusios trys senovės gyvenvietės. TSRS okupacijos metais kaimas priklausė Šiaulių apylinkės „Gegužės devintosios“ kolūkiui.
1912-1920 m. veikė dvarininko Juozo Griniaus iniciatyva įsteigta privati mokykla, kurioje dirbo mokytoja Julija Klupšaitė. Mokykla dirbo vienoje lentpjūvės patalpoje. 1920 m. įsteigta savivaldybės Pakarčiūnų pradžios mokykla, joje įvairiu laiku dirbo mokytojai: Vargonaitė, Rymaitė, Markevičienė, Jenonienė, Blažienė, Aldona Balčiūnienė, J. Baranauskas. 1970 m. Mokykla uždaryta.

Aplinkinės gyvenvietės

Jurgaičiai – 6,5 km
Smilgiai – 3,9 km
Jurgeliškiai – 3 km 
 Kėbliai – 2,3 km
KURŠĖNAI – 18 km 
 Normančiai – 5,4 km
Sutkūnai – 4,5 km
Kadugiai – 3,5 km
ŠIAULIAI – 5 km 
  Medelynas – 1,4 km
Vinkšnėnai – 1 km
Arvydas Vidžiūnas

Biografija

Arvydas Vidžiūnas baigė Šakių vidurinę mokyklą, lietuvių kalbą ir literatūrą Vilniaus universiteto Filologijos fakultete, diplomuotas filologas. Apgynė humanitarinių mokslų srities filologijos krypties daktaro disertaciją, dėstė lituanistiką VU Filologijos fakulteto Lietuvių kalbos katedroje.
Arvydas Vidžiūnas buvo išrinktas Seimo nariu 2000-2004, 2008-2012 m. kadencijoms, buvo Seimo vicepirmininkas. Tėvynės sąjungos narys.
Džordžtaunas

Istorija

Miestą 1781 m. įkūrė anglai ir jį pavadino savo karaliaus Jurgio III garbei. Kurį laiką miestą valdė prancūzai, o 1784 m. jis atiteko olandams, pavadinusiems miestą Stabruku (Stabroek). Tačiau 1812 m. anglai vėl atgavo miestą, sugrąžindami jam pradinį pavadinimą ir paversdami Britų Gvianos kolonijos administraciniu centru. 1966 m. Džordžtaunas tapo nepriklausomos Gajanos sostine. Džordžtaune įkurta Karibų sandraugos būstinė.
Vasištha

Vasištha (skr. वसिष्ठ = vásiṣṭha – „turtingiausias, puikiausias“) – vedinėje mitologijoje tai vienas iš septynių išminčių (rišių). Jis laikomas Brahmos sūnumi, bet dėl prakeikimo prarado savo kūną ir atgimė iš Mitros ir Varunos sėklos šiedviems išgyvenus aistrą dėl dangiškosios apsaros Urvašės Vasišthai priskiriama 7-oji „Rigvedos“ mandala, kurios giesmėse pasakojama apie rišio draugyste su dievu Varuna, kurio namuose, laive jam tekę pabuvoti ir patirti dienos bei nakties kaitą.
Vėlesnėje mitologijoje Vasištha laikomas žynio (brahmano) pavyzdžiu, o jo palikuonių įtakinga giminė laikyta Saulės dinastijos namų žyniais (purohitais). Hinduizmo mitologijoje pasakojami mitai apie Vasišthos ir kito rišio Višvamitros nesantaiką, nes pastarasis gviešęsis į Vasišthos troškimų karvę Surabhę. Pasak vieno iš mitų, kai Vasištha buvo karaliaus Kalmašapados šventiku, Višvamitra pasivertęs tuo valdovu ir kaip rakšasas surijęs visus 100 Vasišthos sūnų. Prislėgtas Vasištha tada bandęs nusižudyti šokdamas nuo Meru kalno, bet kieti akmenys pavirtę minkšta žolę, tada jis šokęs į laužą, bet ugnis tapusi vėsi, kai su akmeniu jis bandęs nusiskandinti jūroje, bangos jį grąžinusios krantan, tada jis įbridęs į krokodilų pilną upę, bet vandenys nusekę ir krokodilai jo nelietę. Galiausiai Vasištha sužinojęs, kad jos vyriausiojo sūnaus našlė laukiasi kūdikio, tad jo giminė nenutrūksianti. Tada nurimęs rišis pašventinęs vandeniu Kalmašapadą išvarė iš jo rakšasą. Kitame mite pasakojama, kad Višvamitra prisakęs Sarasvatei atnešti Vasišthą ant savo bangų. Vasištha pamatęs, kad krante jo laukia Višvamitra su ginklu rankoje, prisakęs upei tekėti atgal. Įpykęs Višvamitra todėl pavertęs Sarasvatės vandenis krauju.
Pasak Višnaus puranos Vasišthos žmona – Urdža, Dakšos dukteris. Kitur jo žmona laikoma Arudhati, dėl kurios grūmęsi Agnis ir Indra, o ji, kaip santuokinės ištikimybės pavyzdys, priimta į dangų už aušros žvaigždę.
Ona Repečkienė

Biografija

1961 m. baigė Traupio vidurinę mokyklą, 1974 m. – Vilniaus pedagoginį universitetą, įgijo chemijos ir biologijos mokytojos kvalifikaciją.
1961–1962 m. buvo Geliogalių pradinės mokyklos ir Užunvėžių septynmetės mokyklos pavaduojanti mokytoja, 1962–1966 m. – Gečionių septynmetės mokyklos mokytoja, 1966–1967 m. – Kurklių vidurinės mokyklos mokytoja. 1976–1990 m. buvo Skiemonių vidurinės mokyklos mokytoja, 1990–1994 m. – šios mokyklos direktorė. Nuo 1994 m. Anykščių Antano Baranausko vidurinės mokyklos direktorė.
Tėvynės sąjungos Anykščių rajono skyriaus narė, TSLKD pirmininko pavaduotoja. 2000–2003 m., 2003–2004 m., 2007 m. ir 2011 m. (atsisakė mandato) Anykščių rajono savivaldybės tarybos narė. 2000–2007 m. mero patarėja.
Vilnijos draugijos Anykščių skyriaus pirmininkė, rajono chemijos mokytojų metodinio darbo organizatorė. Rajono švietimo tarybos pirmininkė.
Sutuoktinis Vladas, vaikai Dalius, Ramunė.
Pakuršėniai

Istorija

1950–1991 m. kaimas priklausė Kuršėnų apylinkės Kuršėnų tarybiniam ūkiui.

Aplinkinės gyvenvietės

Ringuvėlė – 1,7 km
Gedintės – 2,9 km
Drąsučiai – 2,2 km
Užmiestis – 0,8 km
Gergždeliai – 2,7 km
KURŠĖNAI – 2 km
Medvalakė – 2,8 km
Gaudžiai – 2,2 km 
ŠIAULIAI – 24 km
Piontnicos fortai

Piontnicos fortai (lenk. Forty w Piątnicy) - tai yra trijų fortų sistema priklausanti Lomžos tvirtovės fortų sistemai. Fortai pastatyti nuo 1896 m. iki 1914 metų, šalia Piontnicos kaimo. Šiuo metu III forte yra įsikūręs muziejus ir šaudykla.
Tai 1,5 km įtvirtinimų linija supanti Piontnicos kaimą iš rytų pusės. Šiaurėje fortai atsiremia į Narevo upę, o pietuose į Narevo upės pelkes. Fortus jungia požeminės perėjos. 1939 m. rugsėjo 7-10 d. Lomžos mūšio metu aplink fortus vyko įnirtingi mūšiai tarp Lenkijos ir Vokietijos kariuomenių.
Ryšard Maciejkianiec

Biografija

1975 m. baigė Vilniaus valstybinį universitetą, teisininkas.
1965–1969 m. dirbo mokytoju Vilniaus rajono mokyklose, tarnavo tarybinėje armijoje. 1969–1982 m. Vilniaus rajono Buivydžių apylinkės tarybos vykdomojo komiteto pirmininkas, Šalčininkų rajono tarybos vykdomojo komiteto sekretorius. 1982–1990 m. Partinės kontrolės komisijos prie Lietuvos komunistų partijos Centro komiteto narys.
1990–1992 m. Aukščiausios Tarybos – Atkuriamojo Seimo deputatas, balsuojant dėl Lietuvos nepriklausomos valstybės atstatymo susilaikė. 1992–1996 m. Seimo narys, 1997-2000 m. ir 2003–2007 m. Vilniaus rajono savivaldybės tarybos narys.
Prema Powerteam

Istorija

1983–1994 m. komanda vadinosi Prema Racing. Su ja 1989–1991 m. Italijos Formulės 3 čempionato sezonuose lenktyniavo būsimas IndyCar ir Formulės 1 čempionas Jacques Villeneuve.

Lietuviai komandoje

2008 m. į šią komandą buvo pakviestas Kazimieras Vasiliauskas. Lenktynininkas dalyvavo Eurocup Formula Renault 2.0 (taškų nepelnė, todėl nebuvo klasifikuotas) ir Formula Renault 2.0 Italia (21 vieta) čempionatuose.
Bonnie Wright

Biografija

Bonnie gimė Londone, Anglijoje, juvelyrinių dirbinių komp. savininkų šeimoje (tėvai Sheila Teague ir Gary Wright). Ji – antrasis vaikas šeimoje, turi vyresnįjį brolį Lewį. Wright lankė Prior Western pradinę mokyklą, vėliau – King Alfred. Besifilmuodama Hario Poterio paskutinėse dalyse (Haris Poteris ir mirties relikvijos 1,2 dalis) ji pradėjo mokslus Londono University of the Arts: London College of Communication. Ji planuoja tęsti aktorės karjerą ir dirbti užkulisiuose (behind-the-scenes).

Asmeninis gyvenimas

2010 m. vasario mėnesį Bonnie patvirtino, kad susitikinėja su britų aktoriumi Jamie Campbell Bower. 2011 m. balandį jie susižadėjo. Pora praėjus metams po susižadėjimo išsiskyrė.
Kibiras (matavimo vienetas)

Kibiras (rus. Ведро) – senovinis tūrio matavimo vienetas, kilęs iš Rusijos, cariniais laikais paplitęs ir Lietuvoje.
1 kibiras buvo lygus 1/40 statinės, arba 4 ketvirčiams, arba 12,299 l. 1920 m. įvedus metrinę matų sistemą panaikintas. Kaip nesisteminis matas (5,7 l, 10 l, 12 l ar kitoks – pagal indo tūrį) buityje retkarčiais naudojamas iki šiol.
Klyksmas 2

Siužetas

Filme pasakojama apie pasirodžiusi filmą „Dūris“, kuriame pasakojama apie prieš metus vykusias žudynes. Filmo premjeros metu įvykdomos dvi žmogžudystės. Tikrųjų prieš metus vykusių žudynių liudininkė Sidnė Preskot suvokia, kad žudikas vėl grįžo. Žmogžudysčių įvyksta vis daugiau. Tyrėjai perpranta žudiko žudymo principą, bet jau per vėlu – Sidnė turės išgyvent pati. Filmo pabaigoje paaiškėjo jog žudikai tai Mikis - Sidnės studijų draugas. Ir Debė - Bilio (Sidnės buvęs vaikinas ir pirmos dalies žudikas) motina, bandžiusi atkeršyti Sidnei už sūnaus nužudymą.

Apdovanojimai

MTV filmų apdovanojimuose už vaidmenį filme apdovanojimą gavo Neve Campbell.
IRAS kosminė observatorija

IRAS kosminė observatorija yra JAV, Didžiosios Britanijos ir Nyderlandų kosminė observatorija (Infrared Astronomy Satelite) su 57 cm skersmens teleskopu ir infraraudonųjų spindulių imtuvais. Teleskopą projektavo JAV NASA tyrimų centras, Nyderlandų (NIVR), ir Didžiosios Britanijos (SERC). Jo masė yra 1083 kg. Jis buvo į kosmosą paleistas 1983 m. sausio 25 d. IRAS misijos laikas buvo skirtas 10 mėnesių darbui. Tačiau 1983 m. lapkričio 23 d. išseko skystos helio atsargos, ir kosminė observatorija nustojo veikti anksčiau, negu tikėtasi.

Misija ir atradimai

IRAS kosminė observatorija tyrė planetų ir žvaigždžių sistemų formavimąsi. Buvo atrastas žvaigždę Vegą juosiantis, iš kietų dalelių sudarytas žiedas, kurio skersmuo yra net iki 170 av, t. y. dukart didesnis už Plutono orbitą.
Cikliškas argumentas

Cikliškas argumentas (lot. circulus in demonstrando, dar žinomas kaip petitio principii) yra argumentacijos klaida, daroma tuomet, kai išvada, kurią norima įrodyti, tame pačiame argumente panaudojama kaip galimai perfrazuota prielaida.

Logika

Cikliškas argumentas nėra formaliosios logikos klaida, čia išvados plaukia iš prielaidų. Tačiau jis nieko nesako apie teiginio teisingumą. Kiekvieną tokį argumentą galima perfrazuoti į jeigu šis teiginys yra teisingas, tada jis yra teisingas.
Pavyzdžiui, Biblijos teisingumo klausimas – jos teisingumas grindžiamas Dievo teisingumu, o šis teiginys galioja tada, jei Biblija yra teisinga. Vadinasi, jei Biblija yra teisinga, tada ji yra teisinga.
Tarptautinė ledo ritulio federacija

Tarptautinė ledo ritulio federacija (The International Ice Hockey Federation, IIHF) – ledo ritulio organizacija, įkurta 1906 metais. Jos būstinė yra Ciūriche. IIHF apjungia 65 narius ir atsakinga už ledo ritulio čempionatų organizavimą bei IIHF pasaulinio reitingo sudarymą.
Lietuva į Tarptautinę ledo ritulio federaciją (tuomet prancūziškai vadinosi Ligue Internationale de Hockey sur Glace, L.I.H.G.) buvo priimta per 1938 m. pasaulio ledo ritulio čempionato metu vykusį kongresą Prahoje, Čekoslovakijoje. Lietuvos ledo rituliui tame kongrese atstovavo Vandens ir žiemos sporto sąjungos pirmininkas Jonas Kalvaitis, Ledo ritulio komiteto vadovas Stasys Petokas bei daugkartinis Lietuvos futbolo bei 1928 m. Lietuvos ledo ritulio čempionas Ričardas Racevičius.
Nepasant to, kad yra pasaulinė organizacija, mažai turi įtakos ledo rituliui Šiaurės Amerikoje, kur svarbiausia organizacija – NHL.
Lietuva IIHF reitinge užima 26 vietą. Stipriausiųjų dešimtukas (2014 m. kovo 15 d.): 1. Švedija 2. Suomija 3. Kanada 4. Rusija 5. JAV 6. Čekija 7. Šveicarija 8. Slovakija 9. Latvija 10. Norvegija
Jankūnai (Pernarava)

Istorija

XX a. Jankūnai buvo okolica Ariogalos valsčiuje. Žemių savininkai buvo: Čačkauskai, Čiževskiai, Goiževskiai, Laurinavičiai, Mosevičiai, Počiulpos, Prijalgauskai, Stumbrevičiai, Žutautai, Vitkauskai, Vaidotai.